Messeche

'U Messeche (nome ufficiale: Estados Unidos Mexicanos; tarandìne: Statère Aunìte Messecane) jè 'na democrazie rappresendative comboste de 31 State federale e 'nu Destritte Federale ca se iacchie jndr'à vanne meridionale de ll'Americhe Settendrionale. Seconne 'a costituziune de ôsce a die, 'a sede de le putere d'a federaziune e capitale d'ô state jè Cetate d'u Messiche, 'u cui territorie jè state designate cumme 'u Destritte Federale. 'U Messeche jè delimitate a nord da 'u confine cu lle State Aunìte d'Americhe, a est da 'u Gurfe d'u Messeche e da 'u Mar de le Caraibe, a sud-est da Belize e Guatemale, e a ovest da ll'Oceane Pacifiche. Se spànne sus a 'na superficie de 1.972.550 km² (ad 'u quattordicesime puèste 'mbrà lle Pajèsere cchiù grannère d'u munne), e jè populate da 111.211.789 crestiáne, e stu fatte ô fàce devendà 'u cchiù populose paise de lènga spagnole. Ô spagnole convive jndr'ô Messeche cu 'nu munne de lènghe indiggene, ufficialmènde recanosciute. Le 'nzediamènde umane jndre quiste territorie resale a cchiù de 30 000 anne fa, da quidde mumènde se sonde succedute une apprìsse a ll'otre 'nu munne de popule, sije agricolture d'a mesoameriche sije nomade. Dope 'a conguiste spagnole, 'u Messeche ha accumenzate 'a soje uerre pe' le 'ndependenze polìteche jndr'ô 1810. Cchiù nnande, pe' quase 'nu sèchele, 'u paise jè state coinvolte jndre 'na serie de uerre 'nderne e de 'nvasiune straniere ca honne avute 'na gruèsse conseguenze jndre totte le cambe d'a vite messicane. Pe' 'a maggior parte d'u XX sèchele (prengepalmènde pe' 'u prime stuezze) s'ète assistite a 'nu periode de granne crescite economeche jndr'ô condeste de 'na polìteche dominate da 'nu uneche partite polìteche. Pe' volume de prudotte 'nderne lorde (PIL), 'u Messeche jè conziderate 'a tredicesime economije mondiale. Tuttavije 'a destribuziune d'a ricchèzze ète accussì disauguale ca jndr'ô paise se iacchiane innece de sveluppe umane ca pòtene ccu cange 'mbrà parametre paragonabbele a quidde de naziune sveluppate cumme 'a Germanie e otre cchiù vicine a quidde d'u Burundi. Pe' 'na bbuèna vanne d'u XX sèchele 'a prengepále fonde de ricchezze d'u paise jè state 'u petrolie, pure ce 'u prucesse de 'ndustrializzaziune d'u paise ha permesse le cangiaminde de ll'economije. Le casère de le fatijature a ll'estere sonde aumentate sempre de cchiù de anne n'anne, ôsce rappresendane 'u 3% d'u PIL e 'na 'mbrtande fonde de valutae estere pe' 'u paise, 'nzigne a lle provende de lle esportaziune de petrolie e d'u turisme. 'U Messeche jè 'na putènze reggionale e 'u sule paise de ll'Americhe Latine ad essere membre de ll'Organizzaziune pe' 'a Cooperazione e ô Sveluppe Economeche (OCSE) accumenzanne da 'u 1994. Demografije Cu 'na popolazzione de 103.263.338 de crestiáne, 'u Messeche jè une de lle Naziune cchiù populate d'u munne e jè, subbète nnande ad 'u Brasile, 'u Paise cchiù populate de ll'Americhe Latine. 'U 60% d'a popolazzione jè costituite da meticce, de discennènze miste europèe (specialmènde spagnole) ed indiggene. Le Amerinde, appartenènde a varie Naziune indiggene (cumme le maya), rappresendane 'u 20% de le Messicane. 'U 19% de le crestiáne jè 'nvece e origgene europèe. Ce stè parle specialmènde de creole (de origgene spagnole), pure ce se iacchiene tagáline, frangese, tedesche, pulacche, russe e 'nglise. Cirche 4.000 tagliáne sone avènute jndr'à seconne metate de ll'Uèttecinde e ccrejèrene alcune colonie de italo-messecane angore esistende (cumme Chipilo, 'nziccate a Puebla). 'U rumanende 1% d'a popolazzione jè comboste da ebrèe, arabe, turche, cenise e giappunise. Zone Metropolitane Turisme 'U Turisme jè une de lle resorse prengepále d'u Messeche. 'U Guverne cendrale e le singole State scommettone sembre de cchiù sus a lle resorse economeche generate da le visitande naziunale e 'ndernazionale, pure piccè le giacimènde de petrolie stonne spiccianne e jè assaje costuse ccu perfore pe' acchià quacche giacimènde cchiù profunne. State sciùvane cumme Quintana Roo vivene quase esclusivamènde d'u turisme. 'A popolazzione jè costituite da immigrande proveniènde da totte 'u Paise, e 'nu munne straniere, 'mbrà le quale, pe' esembie a Playa del Carmen, 'a comunetate cchiù numerose de tagliáne ca jàvitane jndr'ô Messeche (pe' esembie Hotel Barrio Latino, Hotel La Tortuga; Hotel Coco Rio, 'mbrà lle otre). Otre state cumme 'a Baja California, Nayarit, Oaxaca, Yucatan, e Campeche studiane 'u mudelle de Quintana Roo e se iàprene ad 'u turisme. Note Bibbliografije Enrico Martino e Piero Tarallo, Messiche, Idealibri, Meláne, 1996 EAN: 9788870822922 'Ndruche pure Costituziune d'u Messeche Uerre de 'ndependenze d'u Messeche Presidende d'u Messeche Linee de successiune ad 'u trone d'u Messeche Rivoluzione messecane Rivoluzione verde Peso messecane Vulcane d'u Messeche Cetate d'u Messeche Civiltate precolombiane Otre pruggette Uicchiquote tène citazioni de oppure sus Messeche Uicchimedie Commons tène files multimediale sus Messeche Uicchimedie Commons tène files multimediale sus Messeche (vulcane) Collegaminde fore a Uicchipèdie Messeche sus a Open Directory Project (Segnala sus a DMoz 'nu collegamende ca cendre cu l'argomende "Messeche") Schede d'u Messeche da 'u site Viaggiare Secure - Site curate da 'u Ministere de lle Esteri e da ll'ACI (ES) Presidenze d'a Repubbleche d'u Messeche Raccolte foto sus a 'u viagge